नैचुरल गैस जैसे इनपुट का उपयोग पावर जनरेशन के साथ-साथ फर्टिलाइजर मैन्‍यूफैक्‍चरिंग, पेट्रोकेमीकल्‍स और कांच आदि जैसे उत्‍पादों के निर्माण में किया जाता है। क्रूड ऑयल का उपयोग पेट्रोल और डीजल बनाने के अलावा केरोसिन, एलपीजी और इंडस्ट्रियल ईंधन जैसे नैफ्था, फ्यूल ऑयल और बिटूमेन बनाने में होता है। अन्‍य उद्योग इन इनपुट पर इनपुट टैक्‍स क्रेडिट का दावा कर सकते हैं लेकिन इनसे संबंधित उद्योग ऐसा नहीं कर सकते क्‍योंकि क्रूड ऑयल, पेट्रोल, डीजल, एटीएफ और नैचुरल गैस को जीएसटी से बाहर रखा गया है। ऐसे में इन पांच उत्‍पादों का इनपुट के रूप में उपयोग करने वाली कंपनियों की लागत काफी बढ़ गई है।